[{"text_idx": "#000001", "text": "Wel, mi oedd ddoe yn gwd thing a ma\u2019r Gath Gymreig mas o\u2019r bag nawr fel petai...gathon ni ddiwrnod i\u2019r brenin ddoe yng Nghaerdydd, gyda diolch i drefnwr y rali Pawb dan Un Faner Cymru Llywelyn ap Gwilym, a ysgrifennodd darn nodedig i rifyn mis Mai o\u2019r Cymro sydd ar gael yn eich siopau lleol nawr, Gyfeillion."}, {"text_idx": "#000004", "text": "Er mi oedd yna ambell i faner i\u2019w gweld ar strydoedd Caerdydd, bach yn brin oedd y bobl oddi tanddyn nhw cyn cyrraedd Neuadd y Ddinas erbyn 1.30yp."}, {"text_idx": "#000005", "text": "Hynny yw, hynny tan imi gwrdd gyda chriw oedd wedi teithio i lawr o Lanrug a Bethesda \u2013 Maffia country! \u2013 sy\u2019n rhagweld annibyniaeth i Gymru o fewn 5 mlynedd. You heard it here first, fel a wedws y Sais:"}, {"text_idx": "#000008", "text": "Doedd dim hyd yn oed bagpipes Cadi Y Cymro a\u2019i griw a chwestiynau anodd Y Cymro hwn yn gallu boddi brwdfrydedd Cian Ciaran o Gellir Gwell [a\u2019r Furries gynt] a f\u2019atgoffodd am yr ymgyrchwyr Cwrdaidd oedd yn ymuno yn yr orymdaith ar ddiwrnod mi oedd Cian am ei fwynhau fel Carnifal:"}, {"text_idx": "#000009", "text": "Ar hynny, roedd pawb yn barod i fynd a digon byr oedd yr amser i glywed barn cyn-Gadeirydd y Blaid Marc Phillips cyn cychwyn:"}, {"text_idx": "#000010", "text": "Ac am ddechrau! Erbyn i\u2019r orymdaith Pawb dan Un Faner cyrraedd Stryd y Frenhines, wel doedd Caerdydd ddim yn disgwyl yr hyn a ddaeth i\u2019r golwg, ac i ddweud y gwir does dim dwywaith chwaith bod y cyfryngau corfforaethol wedi camgyfrif y niferoedd \u2013 byddwch chi \u2018ma trwy\u2019r dydd yn cyfri\u2019 bob un, ond mae hi\u2019n weithgaredd werth chweil! Colles i cownt wedi tua\u2019r 3 mil ffor\u2019na \u2013 gallwch chi wneud yn well mae\u2019n siw\u0302r [ ac ystyriwch hefyd bod yna nifer o orymdeithwyr wedi gallu pasio heibio i\u2019r dde o\u2019r camera yn ystod y munudau cyntaf hefyd...oni bai bod Garmon Ceiro wedi haeru nad yw\u2019r nifer yn bwysig buaswn i wedi mynnu ar recount arall! ]."}, {"text_idx": "#000011", "text": "...un o\u2019r darnau gore yw\u2019r Barry Horns yn cerdded heibio tua\u2019r 4ydd munud, ond ar gyfer Cymry ar frys, dyma lun ohonynt (gan gynnwys Tomos, Williams arall o Benweddig...ni bobman!)"}, {"text_idx": "#000017", "text": "Diolch @caryseleri am gytuno i gael ei chyfweld yn syth wedi rali @AUOBCymru ar gyfer @Y_Cymro , bydd gen i blog #AUOBCymru lan ar fory gobitho @CyfeillionCymro @yesismorecymru /wcRe9Ovz6n"}, {"text_idx": "#000019", "text": "O ddifri calon, dwi yn credu bod y dydd hwn wedi newid sut mae\u2019r Cymry \u2013 yn arbennig y Cymry di-Gymraeg falle \u2013 yn gweld eu hunain o fewn cyd-destun annibyniaeth. I ryw raddau, mae Carys Eleri wedi taro\u2019r hoelen ar ei phen pan mae hi\u2019n ein hatgoffa ni ein bod ni fel Cymry Cymraeg wedi cael ein magu i gredu mewn hunan-lywodraeth i Gymru. Dydi\u2019r Cymry di-Gymraeg ddim [ i\u2019r un raddau], ac mae diwrnod fel ddoe yn newid sut maen nhw\u2019n gweld y byd; megis y dyn dienw o Gaerffili a gadwodd cwmni imi ar y fainc wrth i\u2019r orymdaith di-ddiwedd ein hamgylchynu...wel prin iawn y bydde fe wedi meddwl am ei hun fel bachan o blaid Annibyniaeth i Gymru cyn gweld yr hynt a\u2019r helynt a\u2019r carnifal a ddeisyfwyd gan y trefnwyr -ond nawr, wel mae e\u2019n gweld y byd yn wahanol. Ac am wn i, mi rydw i yn hefyd, tipyn bach. Fel ma\u2019 fe Mumph yn awgrymu yn Y Cymro cyfredol, dyfal donc..."}, {"text_idx": "#000020", "text": "...a dyrr y garreg. Ble arall i orffen, ond yr anthem? Gennym y Faner orau, yr Anthem orau, a chyn bo hir y Wlad orau yn y Byd hefyd..."}]